text: দীপঙ্কর দীপন (জন্ম: ২২ মে ১৯৭৬) একজন বাংলাদেশী চলচ্চিত্র পরিচালক এবং চিত্রনাট্যকার। তাঁর প্রথম পূর্ণদৈর্ঘ্য চলচ্চিত্র ঢাকা অ্যাটাক (২০১৭)। ঢাকা অ্যাটাক ২০১৭ সালে চারটি বিভাগে বাংলাদেশ সরকারের জাতীয় চলচ্চিত্র পুরস্কার লাভ করে। সেরা চলচ্চিত্র, সেরা অভিনেতা, সেরা শব্দশৈলী ও সেরা মেক-আপ বিভাগে এটি পুরস্কার লাভ করে। প্রথম চলচ্চিত্র ঢাকা অ্যাটাক নির্মানের পূর্বে প্রায় এক যুগ ধরে তিনি একাধিক একক নাটক, টেলিফিল্ম ও ধারাবাহিক নাটক নির্মাণ করা শুরু করেছিলেন।
  
  প্রারম্ভিক জীবন 
  দীপঙ্কর দীপন রংপুরে জন্মগ্রহণ করেন ১৯৭৮ সালে। পড়াশোনা করেছেন জাহাঙ্গীরনগর বিশ্ববিদ্যালয়ে নাট্যকলা বিভাগ থেকে। চলচ্চিত্র নির্মানের আগ্রহ থেকেই দীপন জন্মস্থান রংপুর থেকে ঢাকায় আসেন ১৯৯৩ সালে। দীপনের নির্মান প্রক্রিয়া শুরু হয় ১৯৯৫ সালে ঢাকা বিশ্ববিদ্যালয় চলচ্চিত্র সংসদ (ডিইউএফএস) আয়োজিত একটি ফিল্ম অ্যাপ্রিসিয়েশন কোর্সে অংশগ্রহণ করেন। পরবর্তীতে জাহাঙ্গীরনগর বিশ্ববিদ্যালয়ের নাট্যকলা বিভাগের প্রাতিষ্ঠানিক শিক্ষায় দীক্ষিত হন তিনি। ১৯৯৮ সাল থেকে সরাসরি নির্মানকাজে যুক্ত তিনি। তিনি টেলিভিশনের জন্য একক ও ধারাবাহিক নাটক, টেলিফিল্ম, তথ্যচিত্র নির্মাণ করেন। মেটাফরসিস, ফেরারী এক দিন, টকিং কার, রূপার মুদ্রা, চার দেয়াল, মায়ের দোয়া পরিবহন ইত্যাদি কাজ তার মধ্যে উল্লেখযোগ্য। ২০০৭ সালে তার নির্মিত ‘জননী’ নামের স্বল্পদৈর্ঘ্য চলচ্চিত্র জার্মানির বার্লিনে অনুষ্ঠিত আন্তর্জাতিক চলচ্চিত্র উৎসবে প্রদর্শিত হয়। ২০১২ সালে দীপন ভারতের প্রখ্যাত চলচ্চিত্র নির্মাতা অনুরাগ কাশ্যপের সাথে বেশ কিছুদিন কাজ করেন।
  
  চলচ্চিত্রের তালিকা
  
  তথ্যসূত্র
  
  বহিঃসংযোগ
   
  
  বিষয়শ্রেণী:বাংলাদেশী চিত্রনাট্যকার
  বিষয়শ্রেণী:বাংলাদেশী চলচ্চিত্র পরিচালক
  বিষয়শ্রেণী:জীবিত ব্যক্তি
  বিষয়শ্রেণী:১৯৭৬-এ জন্ম
title: দীপংকর দীপন